open-index/open-wikipedia-markdown huggingface dataset:
Svømming under Sommer-OL 2008 – 100 meter ryggsvømming menn

Svømmeøvelsen **100 meter ryggsvømming herrer** ved Sommer-OL 2008 fant sted mellom 10. og 12. august ved Beijing nasjonale vannsportsenter. 

Seks innledende heat ble avholdt, hvor de fleste hadde maksimum antall svømmere (åtte). Hvilket heat svømmeren deltok I hadde ingen formell betydning for avansement, da svømmerne med de seksten beste tidene fra hele feltet kvalifiserte seg til semifinalene. To semifinaler med åtte svømmere i hver ble avholdt. Svømmerne med de åtte raskeste tidene gikk videre til finalen.
 
Kvalifikasjonskravene var 55,14 sekunder (A-krav) og 57,07 sekunder (B-krav). Nasjonale olympiske komiteer med to eller flere svømmere som klarte A-kravene kunne melde på to slike svømmere, ellers kunne de melde på en svømmer som hadde klart B-kravet.

Norge var ikke representert på øvelsen.

## Medaljevinnere

## Rekorder
Før konkurransen var verdens- og olympisk rekord som følger:

Følgende olympisk rekord ble satt under konkurransen:

## Resultatene
### Heatene

### Semifinaler

### Finalen

## Referanser
Sigurd Muri

**Sigurd Muri** (født 17. juli 1927, død 25. september 1999) var en norsk forfatter.

Han vokste opp på Sjøholt i Ørskog kommune på Sunnmøre. Muri ble utdannet arkitekt ved NTH i Trondheim. I 1998 vant han Sunnmørsprisen for boka *Arvegods*.

## Bibliografi
* *Kom til Granada*, Land og Kirke (1962)
* *Kvile på steinar* Samlaget (1970)
* *Norske kyrkjer* Samlaget (1971)
* *Sett Gjennom Gitter*, Luther (1974) ISBN 8253131631 
* *Gamle kyrkjer i ny tid*, Samlaget (1975) ISBN 9788252104752
* *Fjellovergang*, Samlaget (1976) ISBN 8252105904 
* *Raster På Reisa*, Samlaget (1980) ISBN 8252118488 
* *Arvegods*, Samlaget (1988) ISBN 9788252132137

## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum Forlag, Oslo, 1995. ISBN 82-543-0573-0, s. 139
Vakhsj

**Vakhsj** (tadsjikisk: Вахш eller وخش), i det nordlige sentrale Tadsjikistan også kjent som **Surkhob** (tadsjikisk: Сурхоб), og i Kirgisistan som **Kyzyl-Suu** (kirgisisk: Кызылсуу &ndash; *Kyzylsuu*), er ei elv i Sentral-Asia. Den er ei sideelv til Amu-Darja, og er 786&nbsp;km lang, med et nedbørfelt på 39&nbsp;100&nbsp;km².

## Geografi
Elva har sitt utspring i Kirgisistan, og den renner mot vest og inn i Tadsjikistan, hvor den løper sammen med elva Pjandzj og danner elva Amu-Darja på grensa mellom Tadsjikistan og Afghanistan. Middelvannføringen i Vakhsj er 536&nbsp;m³/s. Elva, som får mesteparten av sin vannføring fra smeltevann fra isbreer, har sin maksimale vannføring i sommermånedene juli og august. Elva renner mellom svært høye fjell, som ofte begrenser elveløpet til trange passasjer i dype kløfter. De størstesideelvene er Muksu og Obihingou.

## Demninger
Vannkraftpotensialet i Vakhsj er blitt sterkt utnyttet av Sovjetunionen og senere av Tadsjikistan. Det er nå fem utbygde vannkraftverk langs Vakhsj i Tadsjikistan, en av dem er verdens høyeste fullførte demning, Nurek.  De fem kraftverkene leverer 90&nbsp;% av landets elektrisitet. Det er i tillegg under bygging eller planlagt ytterligere fire demninger langs elva, herunder Rogun-demningen, som vil overgå Nurek som verdens høyeste når den er ferdig utbygd.

## Blokkeringer
Vakhsj er utsatt for blokkering av jordskred forårsaket av jordskjelv i den seismisk aktive regionen. Slike jordskred representerer en betydelig trussel mot demningene og vannkraftverkene langs elva. Som følge av et slikt jordskred i 2002 fikk Tadsjikistan et lavrentelån fra Den asiatiske utviklingsbanken for å redusere skadevirkningene av skredet.

## Referanser


## Eksterne lenker
* 
* Kart over deler av Vakhsj, med elvas ni demninger 
* Kart over nedbørfeltene til større elver i Tadsjikistan 
* Indeks over kart og grafer vedrørende Tadsjikistans vannressurser 
*"Tajikistan – Topography and Drainage". Utgitt av Federal Research Division av Library of Congress.  Online-versjon besøkt 14. september 2008.
Pingshan

**Pingshan** kan være:

*Bydistriktet Pingshan i byprefekturet Benxi i provinsen Liaoning i Folkerepublikken Kina,
*Fylket Pingshan i byprefekturet Shijiazhuang i provinsen Hebei i Kina, 
*Fylket Pingshan i byprefekturet Yibin i provinsen Sichuan i Kina.
Liste over ordførere i Stryn

**Liste over [[Stryn kommune]]s ordførere** etter innføringen av formannskapsloven i 1837.

Fra 1837 til 1844 lå Stryn under Innvik kommune. I perioden 1845 til 1964 var Innvik egen kommune, før den fra 1965 ble lagt under Stryn kommune, se Liste over ordførere i Innvik

## Kilder
* NRK.no: Fylkesleksikon for Sogn og Fjordane
Asbjørn Elden

**Asbjørn Elden** (født 2. august 1916 i Beitstad i Steinkjer, død 26. november 1990 i Oslo) var en norsk forfatter, bosatt i Moss og Oslo.

Elden var arbeidsledig i 1930-årene, og senere skogsarbeider og industriarbeider. Han debuterte først som forfatter 60 år gammel. Han var medlem av Nasjonal Samling fra 1941-45, og var under denne tiden medlem av Hirden og jobbet som vaktmann ved tyske anlegg. Under landssvikoppgjøret ble han dømt til ett års fengsel. Han skriver om sin rolle under krigen i den selvbiografiske boka *Oppgjør*.

Senere var han fagforeningstillitsmann, medlem av Arbeiderpartiet og på 1970-tallet av AKP(m-l). Han utga sine bøker på Oktober forlag, noen av de tidligste på Per Sivle Forlag.

Noen av Eldens tekster har blitt tonsatt, blant annet på albumet *Trollflir* (MAI 7806), der Eldens og Johanna Schwarz' dikt og dagsedler framføres av Jon Arne Corell, sammen med blant andre Lars Klevstrand.

## Bibliografi
* *Sangen i verkstedhallen*, dikt (1976)
* *To slags folk i Travelfoss*, roman (1977)
* *Berte Ersons saga*, roman (1978) (Gros ætt, bind 1)
* *Oppgjør*, dokumentar (1979)
* *Maries saga*, roman (1980) (Gros ætt, bind 2)
* *Lang og tru tjeneste og andre Travelfoss-historier* (1981)
* *Beret Brattas saga* (1982) (Gros ætt, bind 3)
* *Rundt neste sving*, erindringsroman (1983)
* *Av de vingeløses saga* (1984)
* *Guri, ei tjenerinnes saga* (1985) (Gros ætt, bind 4)
* *Merksteinskrømt*, selvbiografisk (1987)

## Referanser


## Eksterne lenker
*
Oddmund Fredrik Jacobsen Vaagsholm

**Oddmund Fredrik Jacobsen Vaagsholm** (født 9. oktober 1980 i Fosnavåg) er en norsk forfatter. 

Vaagsholm er utdannet journalist fra Norsk Journalisthøgskole og er master/kandidat fra Universitetet i Aarhus. Som journalist har han blant annet arbeidet i kulturavdelingen til *[[Dagsavisen]]*. Han har også spilt fotball i norsk 1. divisjon for klubbene Hødd, Follo og Lyn.

I 2007 debuterte Vaagsholm med kortprosasamlingen: *Det er noen mennesker her*. Denne fikk en god mottagelse til tross for bokens kompliserende konstruksjon. En sentral og oppklarende lesning av boken fant sted i avisen *Klassekampen*. 

Vaagsholm ble i 2007 kåret til Norges mest sexy mann av *VG*.

## Bibliografi
* *Det er noen mennesker her*, kortprosa (2007) ISBN 9788204135698

## Karriere som fotballspiller

## Referanser


## Eksterne lenker
* Forfatterprofil hos Cappelen
Louis Chedid

**Louis Chedid** (født 1. januar 1948 i Ismaïlia i Egypt) er en fransk sanger/låtskriver av libanesisk opphav. 

Han er sønn av forfatter og poet Andrée Chedid og far til artisten Matthieu Chedid. Talentet innen musikk viste seg tidlig i livet hans da han som barn ble medlem av koret Manécanterie des Petits Chanteurs á la Croix de Bois. Etter at han ble ferdig med skolen har han viet sitt liv til musikken. Han gav i 1973 ut sitt første album, men det var titler som «La Belle et T'as beau» i 1977 som gav ham kjendisstatus. I 1981 lå han på listetoppen i Frankrike med låten «Ainsi soit-il», og kom på topp igjen fire år etter med låten «d'Anne me sœur Anne».

Han er også komponist av den musikalske talen Le Soldat Rose, som har blitt tolket av blant andre Matthieu Chedid, Vanessa Paradis, Jeanne Cherhal, Francis Cabrel, Alain Souchon og Bénabar.

I 1992 skrev han en selvbiografi som han kalte 40 berges blues. Hans siste album kom ut i 2004.

## Diskografi

### Album
* *[[Balbutiements]]* (1973)
* *[[Nous sommes des clowns]]* (1974)
* *[[Le jeu de l'oie]]* (1975)
* *[[Ver de terre (album musical)|Ver de terre]]* (1976)
* *[[Egomane]]* (1980)
* *[[Ainsi Soit-il]]* (1981)
* *[[Panique Organisée]]* (1983)
* *[[Anne, ma sœur Anne]]* (1985)
* *[[Bizar]]* (1987)
* *[[Zap-Zap]]* (1989)
* *[[Ces mots sont pour toi]]* (1992)
* *[[Entre nous]]* (1994)
* *[[Répondez moi]]* (1997)
* *[[Bouc Bel Air]]* (2001)
* *[[Botanique et Vieilles Charrues]]* (2003)
* *[[Un ange passe (album musical)|Un ange passe]]* (2004)
* *[[Le Soldat Rose]]* (2006)
* *[[Rêveur, rêveur]]* (2024)

### Singler

* *[[Miss Melissa]]* (1974)
* *[[Je chante dans les transistors]]* (1977)
* *[[La Belle / Chapeau de paille]]* (1977)
* *[[T'as beau pas être beau/L'Amour S.M.P.M]]* (1978)
* *[[Papillon / Dans la rue de Sherbrooke]]* (1979)

### Diverse
* Deltagelse på Émilie Jolie med låten *chanson du raton-laveur-rêveur*.
* Duett sammen med sønnen Matthieu Chedid på låten *Tel père tel fils* på albumet Solidays.

### Filmmusikk
* *[[À quoi tu penses-tu ?]]* (1992)

## Referanser


## Eksterne lenker
* 
* 
* 
* Uoffisiell fanside
* Offisielle nettside til musikalen ''Le Soldat Rose''
Edvard Ellingsen

**Edvard Ellingsen** (født 14. juni 1855 i Tune, død 20. oktober 1938) var en norsk, ingeniør, pedagog, arachnolog og entomolog. Han var en av stifterene da Norsk Entomologisk forening ble stiftet i 1904. 

## Zoologen
Edvard Ellingsen var født i Fredrikstad og var utdannet ingeniør, men arbeidet senere som lærer ved Kragerø middelskole. På samme skole underviste også Johan T. Ruud som interesserte seg for land- og ferskvannssnegler (vannlungesnegler (Basommatophora)).

Ellingsen ble i sin samtid regnet for å være en av landets betydeligste privatzoologer (amatørzoologer). Hans tidligste arbeider omhandlet mangefotinger (Myriapoda), senere arbeidet han med vevkjerringer (Opiliones).  Etterhvert dreide hans interesse seg mot mosskorpioner (Pseudoskorpiones) og han ble etterhvert en internasjonal spesialist på denne dyregruppen.  Han bearbeidet funn fra hele verden, blant annet fra Italia, Frankrike, Sør-Afrika, Asia og Sør-Amerika.  

## Publikasjoner
Edvard Ellingsen har skrevet en rekke publikasjoner. Artikkelen om vevkjerringene, *Norske Opiliones og deres geografiske utbredelse*,  ble regnet for grunnleggende for denne dyregruppen i Norge. Men det var særlig hans mange artikler og publikasjoner om pseudoskorpioner som vil stå som betydningsfulle, noen av dem ble trykt i forhandlingene til Vitenskabsselskapet i Christiania.

## Referanser


## Litteratur
* Hjalmar Broch. 1954. *Zoologiens historie i Norge. Til annen verdenskrig.* Akademisk forlag, Oslo. 156 sider.
* Sømme, L. & Hansen, L.O. (bilderedaktør). 2004. *Entomologiens historie i Norge. Norsk entomologisk forening * 1904-2004 - *  Norsk entomologisk forening, Zoologisk museum, Universitetet i Oslo. 326 sider. ISBN 82-996923-1-8

## Eksterne lenker
* Norsk entomologisk forening – for deg som vil lære mer om insekter.
Christen Søfrenson Wittrup

**Christen Søfrenson Wittrup** (1576 - 1636) var en storbonde og fut i Nordfjord, bosatt i Gloppen kommune. 

## Liv og virke

Wittrup ble fut i Nordfjord bare 20 år gammel i 1596, og holdt stillingen til 1606. Han tok over storgården på Evebø (ved gården Eide. Gården var et krongods med mye skog og rettigheter til Gloppeelva, med fiskerettigheter og tømmerfløting. Han drev også et sagbruket ved Evebøfossen i elva.

I 1609 ble Peder Jensson Vik, fra borgerætten Vik i Stryn dømt til døden for voldtekt, slagsmål og kjeftbruk mot futen og personer på tinget. Vik fikk kjøpt seg fri med en pengesum tilsvarende 129 melkekyr. Wittrup så i nåde på overklassemannen, og utnevnte Vik til kirkeverge. Vik drev underslag fra kassene i kirkene i stor stil, og han ble til sist dømt i unåde etter at gården hans ble utpantet. 

Wittrup fikk bygsle gården Evebø på livstid, men han tok ut så mye skog at han mistet rettighetene til skogsdriften. Etter en rekke klager på måten han drev embetsverket ble han suspendert, og flyttet til Bergen. Der ble han rådmann i 1624. 

Han ble senere tatt i nåde og kom tilbake til Gloppen som fut. Han fikk også opp driften av sagbruket i Evebøfossen. Han kjøpte seg opp til å eie 11 gårder i Gloppen og ytterligere tre gårder ellers i Nordfjord.

I forbindelse med en større oppussing av Vereide kirkes murer og tak i 1631, ble svartmalte monogrammer til den mektige futen (CSW) og kona, Anne Abelsdotter (AA) montert høyt på de hvite murveggene på kirken. Trolig har ekteparet bidratt med midler til oppussingen. I forbindelse med denne større renoveringen av kirken ble også årstallet 1631 skrevet på kirken. Dermed ble 1631 kirkens byggeår på folkemunne i bygda. Byggtekniske undersøkelser og arkeologiske vurderinger har siden flyttet byggeåret tilbake 500 år.

Enken Anne Abelsdatter (1582&ndash;1672) overlevde mannen med 36 år. Hun fikk tilnavnet «Blodbytta» fordi hun drev sine arbeidere ved gårdene så hardt. Anne Abelsdatter klarte også å utvide gårdene til familien etter mannens død. Familien hadde en tid kontroll over begge de store gårdene Eide og Evebø. 

Wittrup-familien ble en markant slekt i Nordfjord, og besto av sorenskrivere, lensmenn, og drivere av gjestgiveri.

## Eksterne lenker
* Profil på NRKs fylkesleksikon
Arild Fröhlich

**Arild Fröhlich** (født 1972) er en norsk filmregissør. Han er utdannet ved fjernsyns- og dokumentarfilmlinjen i Volda hvor han ble uteksaminert i 1997.

## Filmografi
### Regissør
* 1991 &ndash; *[[U (TV-serie)|U]]* (TV-serie – regissør)
* 1998 &ndash; *[[Åpen post]]* (1998–1999) (DVD utgivelse – regissør)
* 2002 &ndash; *Åpen post* (2001–2002) (DVD utgivelse – regissør)
* 2002 &ndash; *[[Folk flest bor i Kina]]* – Heimat (Film – regissør)
* 2003 &ndash; *[[Lovesick]]* (Musikkvideo – regissør)
* 2005 &ndash; *[[Pitbullterje]]* (Film – Regissør) (Amandapris)
* 2008 &ndash; *[[Fatso]]* (Film – Regissør)
* 2011 &ndash; *[[Helt perfekt]]* (TV – Regissør)
* 2014 &ndash; *[[Doktor Proktors prompepulver (film)|Doktor Proktors prompepulver]]*
* 2015 &ndash; *[[Doktor Proktors tidsbadekar (film)|Doktor Proktors tidsbadekar]]*

## Referanser


## Eksterne lenker
* 
* Omtale på NRKs internettsider
Ejnar Fischer

**Ejnar Kristean Blunck Fischer** (født 30. november 1877, død 8. februar 1930) var en norsk ingeniør og entomolog. Han samlet særlig biller, mange fra sitt opphold i Australia. Han var en av stifterne da Norsk Entomologisk forening ble stiftet i 1904.

Fischer tok eksamen artium i 1895. Senere gikk han *Krigsskolens lste klasse*.  Han avla i 1903 diplomeksamen
i elektroteknikk, som ingeniør, ved den tekniske høyskolen i Hannover i Tyskland.  Han ble ansatt i *Almlnna Svenska Elektriska A/B*, og var med under installasjonen av Tyssedal kraftstasjon og Notodden Salpeterfabrikk.  I perioden 1912 til 1925 arbeidet han som sjefingeniør i det svensk-australsk firmaet *Gardner, Waern & Co.*, i Melbourne, Australia.

Han ble tidlig interessert i naturen og insekter, og det var særlig biller (Coleoptera) som fanget hans interesse. Fra oppholdet i Australia fanget han biller på sine reiser til ulike steder på kontinentet og i lyset fra de kraftige buelampene (lysfangst).  Elektrisk lys var ganske nytt på den tiden og insekter lokkes til lys.  Inntrykket var enormt og avisene hadde ofte lange omtaler om fenomenet. Antall biller var langt lavere enn andre grupper som sommerfugler, som er kjent for å tiltrekkes lyskilder. Hans samling omfattet omtrent 3&nbsp;500 arter, men det var bare en brøkdel av artsrikdommen. Han uttalte at *… å være entomolog i Australia, var som å ha det som en ku i en kløvereng…*.  I 1925 måtte han forlate Australia på grunn av helseproblemer og flyttet tilbake til Norge. Han hadde fortsatt kontakt med australske entomologer og fikk systematisert sin store samling av australske biller. Hans store billesamling samt spesial litteraturen,  finnes i insektsamlingen ved Naturhistorisk museum i Oslo. Dengang var dette en samling med en størrelse ikke mange andre museer utenfor Australia hadde maken til. En del av sine opplevelser meddelte han i en artikkel i Norsk entomologisk tidsskrift.

Fischer har tegnet flere insektbilder i sine dagbøker for 1900-1904.

Fischer fikk under sitt opphold i Australia spanskesyken og deretter lungebetennelse. Han døde 8. februar 1930 etter langvarig sykeleie.

## Litteratur
* Fischer, E. 1927. *Oplevelser og iakttagelser i Australien.* Norsk entomologisk tidsskrift. 2. Bind 4. Side 200-216.
* Natvig, L.R. 1930. *Ejnar Fischer.* Norsk entomologisk tidsskrift. Bind 2. Side 308-309.
* Sømme, L. & Hansen, L.O. (bilderedaktør). 2004. *Entomologiens historie i Norge. Norsk entomologisk forening * 1904-2004 - *  Norsk entomologisk forening, Zoologisk museum, Universitetet i Oslo. 326 sider. ISBN 82-996923-1-8

## Referanser


## Eksterne lenker
* Fischer, E. 1927. ''Oplevelser og iakttagelser i Australien.'' Norsk entomologisk tidsskrift. 2. Bind 4. Side 200-216. pdf-fil
* Natvig, L.R. 1930. ''Ejnar Fischer.'' Norsk entomologisk tidsskrift. Bind 2. Side 308-309. pdf-fil (nekrolog) 
* Norsk entomologisk forening – for deg som vil lære mer om insekter.
Jan Berger

**Jan Berger** (1943–2026) var en norsk IT-mann og jazzmusiker. Han var adm.dir. i Scanvest Ring Data og Infomedica, før han jobbet jobbet som Vice President, Sales and Marketing for Datapoint Corporation i Paris fra 1991 til 1998.

Gitaristen Berger virket i flere sjangere i Oslo, blant annet som solist i rockebandet til Per Elvis Granberg (1957–1959), i Sigurd Jansens pop-orkester (1961) på Chat Noir, i Kjell Karlsens Rondo-orkester (1962) og storband som spilte i programposten *Swingtime* (NRK). Berger vant NM i jazz 1961 med egen kvartett i moderne klasse og var også med i Veitvet musikkskoles storband (1965). Hans samarbeid med bassisten Erik Amundsen startet i 1961 og varte i mer enn 40 år. De var ofte i NRK som komp for Laila Dalseth, Karin Krog og Magni Wentzel. Som duett var de fast i programserien *Kammerjazz*. Med fløytisten Helge Hurum skapte de programserien *Fløyte-Gitar-Bass – Jazz* som gikk over flere år og på midten av 80-tallet så trioen *StreetSwingers* dagens lys i samarbeid med flugabonisten og NRK-veteranen Erling Wicklund. Berger var en mye brukt studiomusiker, blant annet for Odd Børretzen. Hans mest spilte plate-bidrag er nok i Inger Lise Rypdals første versjon av «Fru Johnsen» fra 1968, selv om den var forbudt i NRK. Her har Berger selv fortalt at han ikke var førstevalget, men at ingen andre gitarister som ble forsøkt brukt fikk til den klangen de var på jakt etter.

Han drev også jazzklubben Jazz Mania på Høybråten utenfor Oslo og klubbens husorkester med Erik Amundsen og Einar Iversen, før han flyttet til Paris i 1991 hvor han jobbet for et amerikansk dataselskap.

I 1997 forlot ekteparet Berger Paris og flyttet til den franske Rivieraen hvor de bosatte seg i Cagnes sur Mer i april 1998 og hvor de bodde i mange år. På Côte d'Azur jobbet han først med bassisten og sangeren Hans Marius Stormoen. Deretter skapte Ditlef Eckhoff og Jan sin norsk-franske trio som var aktive på kysten og blant annet fungerte som husbandet til Norskeklubben (Norvège Côte d'Azur). I september 2009, kom Jan Bergers første soloalbum, *Ego trip*, som omtales som «en viktig dokumentasjon av en nesten glemt del av norsk jazzhistorie».

## Diskografi
* Streetswingers, *About time* (Hot Club Records, 2001). Med Erik Amundsen bass og Erling Wicklund flugabone
* *Jazz au bord de mer* (Hi-Di, 2007). Med Ditlef Eckhoff trompet og Eddy Gaulein-Stef bass.
* Jan Berger *Ego trip* (Ponca Jazz Records, 2009). Bergers første solo album Med Ditlef Eckhoff, Erik Amundsen, Arild Andersen, Odd Børretzen, Laila Dalseth, Helge Hurum, Egil Kapstad, Karin Krog og Erling Wicklund.

## Referanser


## Eksterne lenker
* 
* 
*
Nivå (videospill)

**Nivå**, også kalt **bane**, **level** eller **brett**, er et uttrykk som refererer til trinn i videospill. Slike nivåer inneholder som regel et sett oppgaver eller utfordringer i et bestemt virtuelt miljø og med en bestemt vanskelighetsgrad. En må løse disse oppgavene eller oppnå en gitt poengsum for å gå videre til neste trinn eller nivå i spillet. Verbet *å levle* vil si å fullføre et slikt trinn og videre til neste oppgavesett, men «å levle» er også brukt om å oppnå et nytt nivå/level for sin spillerfigur.

Personer som arbeider med å skape nivåer for videospill har tittelen «leveldesigner» (fra engelsk: level designer), og er en del av spilldesign.

Nivå og level kan også referere til vanskelighetsgrad, og kan også referere til en spillfigurs erfaring, hvor en figur ofte får nye evner og egenskaper ved nye *levler*.

## Referanser
Thomas Xenakis

**Thomas Xenakis** (gresk: Θωμάς Ξενάκης, født 30. mars 1875, død 7. juli 1942) var en gresk turner. Han var født i Hellas, men døde i Orange County i California i USA.

Xenakis konkurrerte i tauklatring under sommer-OL 1896 i Aten. Han og landsmannen Nikolaos Andriakopoulos var de eneste av de fem deltakerne som klatret opp hele det 14 meter lange tauet. Hans sluttid er ikke kjent, men den var svakere enn 23,4 sekunder, som var Andriakopoulos' vinnertid.

Han vant også sølv i lagkonkurransen i skranke.

## Referanser


## Eksterne lenker
*
Blood-Rooted

***Blood-Rooted*** er et samlealbum fra det brasilianske thrash metal bandet Sepultura.

Albumet ble utgitt 3. juni 1997 på Roadrunner plateselskap. Albumet er en samling av ikke-utgitte låter, B-sider, remixer og konsertopptak. Albumet er det siste med den originale vokalisten Max Cavalera, som forlot bandet i september 1996, altså før albumet ble utgitt.

## Sporliste
# «Procreation (of the Wicked)» – 3:38 (Celtic Frost-coverlåt)
# «Inhuman Nature» – 3:10 (Final Conflict-coverlåt)
# «Polícia» – 1:46 (Titãs-coverlåt)
# «War» – 6:38 (Bob Marley-coverlåt)
# «Crucificados Pelo Sistema» – 1:03 (Ratos de Porão-coverlåt)
# «Symptom of the Universe» – 4:14 (Black Sabbath-coverlåt)
# «Mine» – 6:20 (med Mike Patton)
# «Lookaway» (med Jonathan Davis, Mike Patton og DJ Lethal)(Master Vibe Mix) – 5:35
# «Dusted» (Demoversjon) – 4:26
# «Roots Bloody Roots» (Demoversjon) – 3:30
# «Drug Me» – 1:53 (Dead Kennedys-coverlåt)
# «Refuse / Resist» (Live) – 3:50
# «Slave New World» (Live) – 3:05
# «Propaganda» (Live) – 3:25
# «Beneath the Remains / Escape to the Void» (Live) – 3:48
# «Kaiowas» (Live) – 2:18
# «Clenched Fist» (Live) – 3:37
# «Biotech Is Godzilla» (Live) – 2:07

## Personell
* Max Cavalera – Vokal, Gitar 
* Andreas Kisser – Gitar 
* Paulo Jr. – Bassgitar
* Igor Cavalera – Slagverk 

## Eksterne lenker
*
Stjerne (klassifisering)

**Stjerne** brukes hyppig som symbol for kvalitetsklassifisering av produkter og tjenester. Det kan være alt fra hoteller, bøker, filmer til campingplasser.

## Hoteller

Hoteller klassifiseres på en skala mellom en og fem stjerner. Visse eksklusive hoteller synes at fem stjerner ikke er tilstrekkelig for å beskrive deres påståtte eksklusive fasiliteter, slik at de har selv lagt til både en og to stjerner ekstra. Men 6- og 7-stjerners hoteller ligger utenfor den egentlige skalaen.

Stjerneklassifiseringen er vanlig for å rangere hoteller. Et høyere antall stjerner indikerer bedre standard og mer service. AAA og deres tilknyttete organer benytter seg av diamanter framfor stjerner for å rangere hoteller og restauranter.

I Norge er en del hoteller stjernemerket gjennom Norsk Hotellklassifisering med fra 1 til 5 stjerner. Kriteriene bygger i hovedsak på det som gjelder ellers i Europa. HOTREC, som er paraplyorganisasjonen for restaurant- og hotellorganisasjoner i Europa, har utviklet et felles klassifiseringssystem, Hotelstars Union, som 15 europeiske land, deriblant Sverige og Danmark er tilsluttet. Det er ventet at dette systemet blir det ledende for hele Europa.

## Campingplasser

I Norge står NHO Reiseliv for klassifisering av campingplasser. Klassifiseringen er i henhold til felles nordiske regler med fra 1 - 5 stjerner. Statens vegvesen krever at campingplassen er klassifisert for skiltning langs vei.

## Restauranter
I Sverige bruker avisene å klassifisere restauranter i en skala fra 0 til 5.

I Frankrike er *[[Michelinguiden]]* ledende. Guiden klassifiserer utelukkende luksusrestauranter, og er hovedsakelig ment for folk med penger og matkunnskap.
*En stjerne, en bra restaurant.
*To stjerner, utmerket kjøkken, verdt en omvei.
*Tre stjerner, sjeldent bra kjøkken, verdt en reise.

## Fotballarenaer

Det europeiske fotballforbundet UEFA har fremmet en klassifisering av fotballbaner i henhold til et system med 1-5 stjerner. For å få arrangere store hendelser kreves enten 4 eller 5 stjerner.

## Referanser
Cecilie Nustad

**Cecilie Kathrine Nustad** (født Cecilie Kathrine Selvaag 9. oktober 1939, død 11. juli 2018) var en norsk forretningskvinne, og en av Norges rikeste kvinner, med en estimert formue på 600 millioner kroner ifølge Kapital.

Hun var eier av Mallin Eiendom AS. Hun var også styreleder i den kristne stiftelsen Karibu, og styremedlem i investeringsfirmaene CeNu AS og Mallin AS og datterselskapene Mallin Eiendom og Mallin Venture.

Nustad og hennes eiendomsselskap var involvert som saksøkt i den prinsipielt viktige Høyesterettavgjørelsen om rettigheter til tomtefestehavere i 2007. I 2008 ble det kjent at Nustad hadde anmeldt Bjarte Baasland for bedrageri av 26,6 millioner kroner.

Nustad var bosatt i Oslo, og var datter av bygningsentreprenøren Olav Selvaag og søster til finans- og eiendomsmannen Ole Gunnar Selvaag.

## Referanser
Arnegård

**Arnegård i Stavanger** var et område i Stavanger sentrum opp fra sjøen i Østervåg til Kirkegata. Den er grovt regnet avgrenset av området mellom Søregata og Steinkargata. Navnet Arnegård er kjent fra middelalderen og var i bruk fram til 1800-tallet. Den eneste resten av navnet er stedsnavnet Arneageren, som i dag forbindes med den åpne plassen foran Kulturhuset.

Arnegård er kjent i skriftlige kilder første gang i 1404. Lagmennene Tore Torkilson Koll og Morten Nilsson skrev på 1400- og 1500-tallet flere dokumenter i Arnegård. Det er derfor mulig at Arnegård har vært bosted eller kontorsted for byens lagmenn.

Kjente eiere av Arnegård er kongen om lag år 1600 til 1741, Morten Henrik Petersen von Fyren 1741-1745, Laurits Smith fra 1745, Fredrik Rosenkilde i 1766, Oluf Andreas Løwold ca. 1800&ndash;1839 og Eggert Nandrup Zetlitz 1839&ndash;ca 1850.

Eierne leide ut tomter på Arnegård som de fikk grunnleie for. Grunnleien var en slags festeavgift som ble betalt årlig til grunneieren. I en jordebok fra 1685 var det listet 41 eiendommer, men jordeboka er ikke helt klar på hvor mange som tilhørte Arnegård. Om lag 1765 var Arnegård delt opp i 65 eiendommer.

## Kilder

* Arne Kvitrud: Arnegård i Stavanger, Ætt og heim, 2009.
Against

***Against*** er det syvende studioalbumet fra det brasilianske thrash metal bandet Sepultura.

Albumet ble utgitt 6. oktober 1998 på Roadrunner plateselskap. Albumet er det første med den nye vokalist / gitarist Derrick Green, som erstattet Max Cavalera i 1997.

## Sporliste
# «Against» &nbsp;– 1:54
# «Choke» &nbsp;– 3:36
# «Rumors» &nbsp;– 3:04
# «Old Earth» &nbsp;– 4:28
# «Floaters in Mud» &nbsp;– 4:58
# «Boycott» &nbsp;– 3:10
# «Tribus» &nbsp;– 1:39
# «Common Bonds» &nbsp;– 2:58
# «F.O.E.» &nbsp;– 2:08 (Jimmy Bowen-coverlåt) 
# «Reza» &nbsp;– 2:16 (*Prayer* – med João Gordo på vokal)
# «Unconscious» &nbsp;– 3:37
# «Kamaitachi» &nbsp;– 3:03 (med Kodo)
# «Drowned Out» &nbsp;– 1:28
# «Hatred Aside» &nbsp;– 5:13 (med Jason Newsted fra Metallica på vokal og barytongitar)
# «T3rcermillennium» &nbsp;– 3:56
# «Gene Machine/Don't Bother Me» (Bad Brains-coverlåt) (bonusspor på brasiliansk utgivelse)
# «Prenúncio» (*Prenounce* – bonusspor på brasiliansk utgivelse)

## Personell
* Igor Cavalera – Slagverk
* Andreas Kisser – Gitar
* Derrick Green – Vokal
* Paulo Jr. – Bassgitar

## Eksterne lenker
*
Pavel Pogrebnjak

**Pavel Viktorovitsj Pogrebnjak** (russisk Павел Викторович Погребняк, født 8. november 1983) er en russisk fotballspiller som fra 30. juni 2021 er klubbløs.

Angrepsspilleren fortjente sin plass på det russiske fotballandslaget mens han spilte for Tom Tomsk. 28. november 2006 bekjentgjorde Zenit St. Petersburg en treårskontrakt med Pogrebnjak.

## Karrière
Pogrebnjak begynte å spille fotball seks år gammel på fotballskolen til FK Spartak Moskva. I 2001 gjorde han sin debut på FK Spartak Moskvas reservelag. Et år senere ble han valgt ut til å spille for hovedlaget. 2001&ndash;2003 spilte han 23 kamper og scoret åtte mål.

I 2005 spilte Pogrebnjak 40 kamper og scoret 15 mål for Baltika Kaliningrad. Den følgende sesongen vendte han tilbake til FK Spartak Moskva, spilte i 16 kamper og scoret to mål. Samme seong deltok han også på fotballlaget til FK Khimki, spilte tolv kamper og scoret seks mål.  I 2005 spilte Pogrebnjak for Shinnik Yaroslavl og scoret fire mål på 23 kamper. Som spiller for Tom Tomsk i 2006 kom gjennombruddssesongen for Pogrebnjak, da han scoret 15 mål på 26 kamper og ble en av favorittene til den lokale fansen.

### Zenit St. Petersburg
Pogrebnjak underskrev 28. november 2006 en treårskontrakt med Zenit St. Petersburg, hvor han spiller med nummer åtte på ryggen. I 2007 vant han og Zenit St. Petersburg førsteplass i russiske Premjer-Liga. I 2008 vant laget den russiske supercupen, hvor Pogrebnjak scoret det andre målet i en 2&ndash;1 seier.

Sammen med Luca Toni var han toppscorer i UEFA-cupen 2007/08. Han scoret  ti mål og hjalp Zenit St. Petersburg med å komme til finalen i turneringen. Pogrebnjak kunne ikke spille i finalen på grunn av for mange gule kort, men laget vant cupen.

I UEFA Super Cup 2008 scoret han ett av to mål for Zenit St. Petersburg. Zenit St. Petersburg vant 2&ndash;1 mot Manchester United.

I 57 offisielle kamper for Zenit St. Petersburg har Pogrebnjak scoret 39 mål. I det russiske mesterskapet har han spilt tredve kamper og scoret tolv mål.

### Stuttgart
1. august 2009 skrev Pogrebnjak under for den tyske klubben Stuttgart. Han debuterte syv dager senere mot regjerende seriemester Wolfsburg. 15. august scoret han sitt første mål i 4-2 seieren over Freiburg.

### Internasjonalt
Pogrebnjak hadde sin debut 16. august 2006 på det russiske fotballandslaget i en vennskapskamp mot Latvia. I den scoret han sitt
første mål for laget.

Pogrebnjak gjorde 10. september 2008 comeback på det russiske landslaget etter at han skadet kneet noen dager før sommerens EM-sluttspill. Han kom inn som innbytter og ble matchvinner med sin syvende scoring i sin tolvte landskamp.

## Privatliv
Pavel Pogrebnjak er gift med Maria Pogrebnjak. De har sønnen Artem Pogrebnjak sammen.

## Referanser


## Eksterne lenker
*
The BlackSheeps

**The BlackSheeps** var en samisk rockegruppe fra Nesseby som vant den norske og den nordiske finalen i Melodi Grand Prix junior 2008 med den samisk-norske sangen «Oro jaska beana».

Bandet var fra Nesseby kommune og besto opprinnelig av Agnete Kristin Johnsen, Emelie Nilsen, Viktoria Eriksen og Alexander Touryguin. Bandet spilte i løpet av våren 2009 inn et album som kom i salg høsten 2009.

Bandet spilte også inn en versjon av sangen «No Milk Today» i forbindelse med en reklamekampanje for TINE. Deler av sangen er oversatt til samisk. 

I juni 2010 skiftet bandet ut to medlemmer, Viktoria Eriksen og Alexander Touryguin med Nikolaj Nordbak Gloppen fra Vadsø og Simon Stenvoll Pedersen fra Hammerfest. De utkastede medlemmene gikk rettens vei for hindre den nye besetningen i å bruke bandnavnet og få sin del av inntektene.

29. januar 2011 ble The BlackSheeps sendt til Melodi Grand Prix-finalen 2011. I finalen 12. februar kom The BlackSheeps på annenplass, bak Stella Mwangi med låten «Haba Haba».

## Oro jaska beana
«Oro jaska beana» betyr «ti stille, hund», og sangen handler om en hund som er så tykk og usunn at den til slutt blir syk og dør og matmor gråter. Den har både norsk og samisk tekst. Sangen slutter med: «Čuoččas bajás ja ruohta» («reis deg og løp!») «Jienát veahá beana» («gi litt lyd fra deg!»). Låten var et av to norske bidrag under MGP Junior Nordic i Århus i 2008, der den vant. Låten vant senere klassen årets hit under Spellemannprisen 2008.

## Edwin
«Edwin» er oppfølgeren til «Oro jaska beana», og sangen handler om en transjente på skolen som oppfordres til å komme ut av skapet. Sangen ble fremført under MGP jr i Oslo Spektrum 5. september 2009.

## «Dance Tonight»
«Dance Tonight» var The BlackSheeps bidrag til MGP 2011. Den ble fremført under delfinalen i Skien 29. januar 2011 hvor den kom på annenplass og gikk videre til den norske finalen 11. februar 2011. Her gikk de også videre til «gullfinalen» samme kveld, men måtte se seg slått av Stella Mwangi og ble nummer 2.

## Medlemmer
*Agnete Kristin Johnsen (født 4. juli 1994) – vokal
*Emelie Nilsen (født 29. mars 1993) – gitar
*Nikolaj Nordbak Gloppen (født 1992) – bass
*Simon Stenvoll Pedersen (født 1992) – trommer

Tidligere medlemmer:
*Viktoria Eriksen (født 6. juli 1993) – trommer
*Alexander Touryguin (født 16. oktober 1993) – bass

## Album
**[[Blacksheeps (album)|Blacksheeps]]* – 2009

## Singler
**Oro Jaska, Beana* – 2008
**Edwin* – 2009 
**Gold Lion* – 2009
**No milk today* – 2009

## Referanser


## Eksterne lenker
* NRK Urørt(profil)
* NRK super(om bandet)
* NRK (teksten)
* MySpace (profil)
* Hjemmeside
* Nessby kommune pdf 
* Nrk sami Radio: «Sjarmerte hele Norden» besøkt 29. november 2008
* Aftenposten: «Kunnskapsministeren heier på The BlackSheeps» besøkt 29. november 2008
* Nrk sami Radio:«Leverte maks igjen – klar for superfinalen» besøkt 29. november 2008
* Nrk sami Radio: «Presidenten stolt av popskjorte» besøkt 29. november 2008
* Vg: «The BlackSheeps merker ikke misunnelse» besøkt 29. november 2008 

### Lenker til musikkvideo på nett
* NRK P3 lydverket – Gold Lion

* Edwin (YouTube)
Bratislava slott

**Bratislava slott** (slovakisk: , tysk *Pressburger Schloss*, ungarsk *Pozsonyi Vár*) er det største slottet i Bratislava, hovedstaden i Slovakia.

Bygningen er en massiv rektangulær bygning med fire tårn, og er plassert på en ganske isolert høyde av Lillekarpatene (Malé Karpaty) rett over Donau (85 m), i midten av Bratislava. Det er god utsikt over byen fra slottet, og man kan se til både Østerrike og (når det er fint vær) Ungarn. Det er forbundet mange legender med slottets historie.

Slottsbakken har vært bebodd siden overgangstiden mellom steinalderen og bronsealderen. De første som bodde her var kelterne, som byen fungerte for som et akropolis, siden fulgte romerne, der byen var en del av limes, Romerrikets forsvarslinje) og slaverne, hvor byen var et stort militært og religiøst senter for Stormähren. Borgen blir først nevnt i 805 eller 907 (sistnevnte i Salzburg-annalene). Et steinslott ble ikke bygd før i det 10. århundre, da området var del av Kongedømmet Ungarn. Gjennom historien har slottet blitt ødelagt og gjenoppbygget flere ganger.

Slottet ble ombygd til et gotisk anti-hussiter-fort under Sigismund av Luxemburg i 1430, og det ble et renessanseslott i 1562, og ble igen ombygd i 1649, denne gang i barokkstil. Under dronning Maria Theresia ble slottet et prestisjefylt rojalt sete. I 1811 ble slottet ødelagt ved brann, og lå i ruiner inntil 1950-årene, da det nesten ble fullt gjenoppbygget i dets tidligere theresiske stil.

## Referanser


## Eksterne lenker
* 
* Bratislava Castle ved SlovakHeritage.org
* Bratislava Castle ved Castles.sk
Rochester Hills

**Rochester Hills** er en by i Oakland County i den amerikanske delstaten Michigan. Rochester Hills er en velstående forstad til Detroit. Området ble først bostatt av europeere i 1817 og i Rochester Hills fikk bystatus under nåværende navn i 1984. Rochester College ligger i Rochester Hills og Oakland University ligger delvis i Rochester Hills og delvis i nabobyen Auburn Hills, selv om adressen er i Rochester Hills. Den nordvestre delen av Rochester Hills er spesielt kjent for sine ekstravagante hus og nabolag. Dette området er delvis skog, og grenser til Oakland Township. Rochester Hills må ikke forveksles med byen Rochester som grenser til Rochester Hills i nord, sør og vest. Rochester Hills grenser også til Oakland Township i nord, i øst av både Rochester og Shelby Township, Troy i sør og Auburn Hills i vest.

## Personer som er eller har vært bosatt i Rochester Hills

*Frank Beckmann
*Lomas Brown
*Paul Davis
*Gary Danielson
*Todd Eldridge
*Gordon R. England
*Amy Frazier
*Bradon Gadberry
*Greg Johnson
*Brad Keselowski
*Walt Kowalczyk
*Jana Kramer
*Madonna (Ciccone)
*Rick Mahorn
*Danny Manning
*Marshall Bruce Mathers III aka Eminem
*Terry Mills
*Nazr Mohammed
*Karen Moncrieff
*Karen Newman
*Craig Owens
*Spencer Redford
*Walter Reuther
*Kerry Roop,
*Chelsea-Lyn Rudder
*Barry Sanders
*Charlie Sanders
*Mary Jo Sanders
*Bob Seger
*Ron Teachworth
*Peter Vanderkaay
*Rasheed Wallace
*Aileen Wuornos
*Dita Von Teese
*Jason Varitek
*Gage Garmo

## Referanser


## Eksterne lenker
* 
* (en) Rochester Hills Public Library
Oslo Cancer Cluster

**Oslo Cancer Cluster** (OCC) er en non-profit forsknings- og næringsklynge innen kreft. Klyngen har som mål å akselerere utviklingen av ny kreftbehandling og diagnostikk – til det beste for kreftpasientene. Oslo Cancer Cluster ble etablert i 2006, og er et Norwegian Centre of Expertise (NCE).

Kreftforskningsmiljøet som Oslo Cancer Cluster er en del av, har vokst fram rundt Rikshospitalet, Radiumhospitalet, Oslo-regionens to universiteter, bedrifter og kunnskapsaktører. I juli 2008 ble Oslo-regionen og Oslo Cancer Cluster  utnevnt av tidsskriftet Genome Technology til å være et av verdens beste fagmiljøer for forskning innen bioteknologi.

I 2019 har Oslo Cancer Cluster rundt 90 medlemmer som representerer hele verdikjeden fra forskning til industri. En av hovedprioriteringene til klyngens medlemmer er å sikre pasienter rask tilgang til nye medisiner og diagnostiske verktøy under utprøving. Oslo Cancer Cluster arrangerer seminarer og møter for å bedre samarbeid, bygge nettverk og dele informasjon, kompetanse og erfaring.

Oslo Cancer Cluster ligger i Oslo Cancer Cluster Innovasjonspark (OCCI) sammen med Ullern Videregående skole, Kreftregisteret, deler av Oslo universitetssykehus og rundt 30 bedrifter i Oslo Cancer Cluster Incubator. Samarbeidet mellom Oslo kommune og Oslo Cancer Cluster skal knytte grunnutdanning sammen med forskning, høyere utdanning og bedrifter. Det skolefaglige samarbeidet startet i 2009 og ble utvidet da klyngen og skolen kom sammen i den nye innovasjonsparken, som ble åpnet av statsminister Erna Solberg 24. august 2015.

Oslo Cancer Cluster har også prosjekter innen blant annet immunterapi, presisjonsmedisin, kliniske studier og EUs Horisont 2020 om innovasjon innen persontilpasset medisin.

Daglig leder i Oslo Cancer Cluster er Ketil Widerberg og styreleder er Øyvind Kongstun Arnesen.

## Referanser


## Eksterne lenker
* Oslo Cancer Cluster
Rochester (Michigan)

**Rochester** er en by i Oakland County i den amerikanske delstaten Michigan. De første bosetterne av europeisk herkomst kom til området var Grahamfamilien som bygde seg ei tømmerhytte i 1817. En annen av pioneerfamiliene: VanHoosen, bygde seg et hus som fortsatt står i VanHoosen Park der man kan hvordan livet artet seg på den tiden. Byen ble oppkalt etter Rochester (New York) og i 1895 hadde innbyggertallet steget til 900. Byen ble et industrielt senter for vannkraften fra Clinton River og Paint Creek. To jernbaner gikk igjennom byen så vel som Detroit United Railway en trikk til Royal Oak og Detroit. Rochester fikk landsbystatus 12. april 1869 og var en del av Avon Township inntil den fikk bystatus i 1966. Avon Township ble senere Rochester Hills.

Oakland University ligger i Rochester.

Rochester grenser til Rochester Hills i nord, vest og sør, og Shelby Township i øst.

## Referanser


## Eksterne lenker
* 
* (en) Downtown Rochester
Multics

**Multics** (**Mult**iplexed **I**nformation and **C**omputing **S**ervice) var et svært innflytelsesrikt operativsystem med tidsdeling. Utviklingen av systemet ble påbegynt i 1964, og første versjon ble lansert i 1969. Multics er idag et historisk system. Den siste kjørende installasjon med Multics ble slått av den 31. oktober 2000.

## Referanser


## Eksterne lenker
*
Hospitalkirken i Stavanger

**Hospitalkirken** er en tidligere kirke i Stavanger. Den var plassert nær Hospitalet like øst for dagens Klubbgate, i det som nå er kjøpesenteret Arkaden.

Hospitalkirken var trolig bygd omkring år 1600–1612 og ble revet i 1815. 

Hospitalkirken var en liten enetasjes bygning med klokketårn. Størrelsen var 8,8*5 meter (44m2) og det var plass for om lag 30 personer.

Kirken hadde ikke egne inntekter, men ble holdt i stand av hospitalforstanderen sammen med de andre hospitalhusene. 

Det var også en kirkegård. Det er ved senere gravinger funnet mange skjeletter mellom kryssene for Hospitalgata og Asylgata/Smedgata, som nok er der kirkegården lå.

## Inventar
Hospitalkirken hadde omkring 1620 en kalk og disk av hvitt sølv som var en gave fra Peder Claussøn Friis (død 1614), en kalkduk, et gammelt alterklede, en alterduk, en messehagel (klesplagg brukt av presten under messer) av «klosterverk», en messeserk og to lysestaker som var en gave fra lensherren Jørgen Kaas på Kongsgård trolig omkring 1610-1620. Av disse er messehagelen av klosterverk i dag trolig eid av Bergen Museum og lysestakene av Stavanger Museum.

I tillegg er prekestolen overflyttet til Hareid kirke på Sunnmøre. Altertavlen er fra ca. 1660 og var laget av Anders Lauritsen Smith.

## Litteratur
* Brøgger, A. W.: Stavangers historie i middelalderen. Stavanger, 1915.
* Dybdahl Kåre Dreyer: Hospitalkirken, Stavanger Aftenblad, 7.3.1984.
* Erichsen Harald (”H”): Stavanger Hospital i gamle dager, 1890.
* de Fine, Bendix Christian. Stavanger amptes udførlige beskrivelse. Utgave ved Per Thorson, Stavanger, 1987. Manuset er fra 1745.
* Haug, Eldbjørg (redaktør): "Utstein kloster – og Klosterøyas historie". Rennesøy, Stiftelsen Utstein kloster, 2005.
* Helle, Knut. Stavanger fra våg til by. Stavanger, 1975.
* Hodne, Kåre Oddleif. Grågås, Stavanger stifts og domkapitels jordebok ca. 1620. Kristiansand, 1986.
* Kvitrud, Arne. Hvor lå Olavsklosteret i Stavanger, Ætt og heim, Lokalhistorisk årbok for Rogaland, 2006.
* Kvitrud, Arne. Var det et benediktinerkloster øst for middelalderbyen i Stavanger? Ætt og heim – lokalhistorisk årbok for Rogaland, 2015.
* Lous, Carl. En Stavangersk Cicerone. Stavanger, 1868. 
* Lunde Om. Litt om Hospitalskirken. Udatert avisutklipp.
* Rygh, Sigurd. "Stavanger hospitalkirkes gamle altertavle”. Ætt og Heim 1972
* Skadberg Gunnar: Peterskirken x2 eller 3. Stavangeren (2002, nr 2), Stavanger.
* Tveteraas, R(asmus). Vort gamle kirkeinventar. En altertavle staar nu i Hareid kirke paa Søndmør, Stavanger Aftenblad, Stavanger Aftenblad, 10. november 1921.
* Tveteraas, R(asmus). Altertavlen fra Stavanger – nu i Hareid kirke, Stavanger Aftenblad, 26. november 1921.
* Tveteraas, R(asmus). St. Petri kirke og dens forgjenger, 1930. Trykket i Stavangeren 1995 nummer 3.

## Noter
Norkirken Trondheim Salem

**Norkirken Trondheim Salem** (*tidl. Salem menighet*) er en kristen menighet i sentrum av Trondheim, og var opprinnelig en indremisjonsforening/bedehus. Våren 2002 ble den menighet gjennom en avtale med biskopen i Nidaros. Norkirken Trondheim er tilsluttet Normisjon, og er en del av Den norske kirke. 

## Historie
Menigheten er knyttet til gjennombruddet for kristen lekmannsvirksomhet i Norge slik det startet med Hans Nielsen Hauge, og til den evangeliske misjonsbevegelsen slik den fikk sitt uttrykk gjennom Lars Olsen Skrefsrud.

## Lignende menigheter
* Storsalen i Oslo
* IMI-Kirken i Stavanger
* Norkirken Bergen
* Norkirken Tromsø
* Norkirken Sandnes

## Referanser


## Eksterne lenker
* 
*
Befalsskolen for Infanteriet i Trøndelag

**Befalsskolen for Infanteriet i Trøndelag** var en befalsskole for infanteriet i Trondheim. Den var lokalisert i Munkegata til 1975 da den flyttet til Kristiansten festning. Skolen fikk dette navnet i 1968 og hadde tradisjoner tilbake til 1804. Skolen var administrativt underlagt Sør-Trøndelag Regiment. Skolen ble nedlagt 31. juli 2002.

## Referanser
Johannes Schmidt

**Johannes Schmidt** (født 29. juli 1843 i Prenzlau i Preussen, død 4. juli 1901 i Berlin) var en tysk språkforsker med spesialområde indoeuropeiske språk. Han regnes som hovedmannen bak bølgeteorien innenfor den sammenlignende språkforskningen.

Schmidt var elev av August Schleicher og var professor først i Bonn, så i Graz. Fra 1876 var han professor ved Humboldt-universitetet i Berlin.

## Referanser
Theo Vennemann

**Theo Vennemann** (født 27. mai 1937 i Oberhausen-Sterkrade) er en tysk språkforsker og professor emeritus i germansk og teoretisk lingvistikk ved Ludwig-Maximilian-universitetet i München.

Vennemann er kjent for sin forskning om språktypologi, samt om Europas språklige forhistorie. Hans teorier om et vaskonisk substrat og et atlantisk superstrat for de europeiske språkene er imidlertid omstridte. Han har også foreslått at den høytyske lydforskyvningen ble fullført tidlig i det første århundret e.Kr., og ikke på 800-tallet e.Kr., slik de fleste andre forskere tror.
Aeroflot Flight 821

**Aeroflot Flight 821-ulykken** var en flyulykke som skjedde 14. september 2008 i Russland.
Flyet styret i nærheten av Bolsjoje Savino lufthavn i Perm kraj. Alle de 88, derav 82 passasjerer og et mannskap på 6, som var om bord i flyet omkom.

## Ulykken
Flyet, en Boeing 737 som ble operert av Aeroflot-Nord (datterselskap av Aeroflot), tok av fra Moskvas Sjeremetjevo internasjonale lufthavn og skulle til å lande ved Bolsjoje Savino flyplass da det styrtet. Øyevitner fortalte etter ulykken at flyet sto i brann før det traff bakken. Det var regn og tåke i området på ulykkestidspunktet.

Det ble hevdet at flyet hadde vært gjennom tekniske inspeksjoner kun få dager før ulykken inntraff. Maskinen var 16 år gammel, og ble sist godkjent for flyvninger 23. mai 2008 ifølge nyhetsbyrået Interfax.
Ulykken er regnet som den verste med Boeing 737-500

Flyet traff skinnegangen til den transsibirske jernbanen og ødela en strekning på om lag 100 meter.

## Omkomne

* Én av de omkomne var en russisk statsborger som var fast bosatt og arbeidet i Stavanger. Syv av passasjerene var barn. En av de omkomne var generaloberst og rådgiver for presidenten, Gennadij Trosjev. Han ledet blant annet de militære styrkene i den første tsjetsjeniakrigen i 1994 og har også ledet antiterroroperasjoner i Tsjetsjenia og Ingusjetia.

## Referanser
Eduard Schwyzer

**Eduard Schwyzer** (født 15. februar 1874 i Zürich, død 3. mai 1943 i Berlin) var en sveitsisk klassisk filolog og forsker på indoeuropeiske språk, med spesialområde gammelgresk og greske dialekter. Han var professor i Zürich fra 1912 til 1926, i Bonn fra 1927 og i Berlin fra 1932. Schwyzer skrev en to binds grammatikk over gammelgresk, utgitt 1939 og gjenutgitt flere ganger.

## Referanser
Hoven Droven

**Hoven Droven** er en svensk musikkgruppe som kombinerer folkemusikk med moderne rock til en særegen folk-rock.

Bandet består av Gustav Hylén (trompet, flygelhorn, härjedalsfløyte), Bo Lindberg (gitar), Björn Höglund (Trommer,  slagverk), Kjell-Erik Eriksson (fiolin), Pedro Blom (bass) og Jens Comén (saxofoner). *Hoven Droven* er  jemtsk for omtrent «hulter til bulter», «på alle måter», «alt mulig».

## Diskografi
**Hia-Hia* (1994)
**Grov* (1996)
**More happy moments with Hoven Droven* (1999)
**Hippa* (2001)
**Turbo* (2004)
**Jumping At The Cedar* (2006)
**Rost* (2011)

## Eksterne lenker
* 
*
Gabriel Heiberg

**Gabriel Heiberg** (født 1708 på Stedje i Sogndal, død 1768 i Bergen) var en prest av Heibergslekten fra Kaupanger i Sogn. Han var sokneprest i Gloppen kommune fra 1738&ndash;1765, og senere prost i Nordfjord. 

## Liv og virke
Heiberg etablerte skolefundas i Gloppen i 1743, og arbeidet for å få til omgangsskoler i kommunene. Han utførte prestekalet sitt med hard hånd, og kunne holde kirkelyden med preker på 3 til 4 timer. Ved avhøring av konfimanter hadde han soldater i kirken.

Ved siden av prestekallet kjøpte han storgården Evebø, beliggende ved Gloppeelva. I tillegg drev han også på Sandane. Han fikk i 1752 kongebrev med godkjennelse for å kunne drive gjestgiveri og kro med sjenkestue på Sandane. 

Konflikter med kirkelyden førte til at han i 1765 flyttet til Bergen og kjøpte seg et nytt embete der. I Gloppen tok sønnen Johan Widing Heiberg, da 29 år gammel, over prestestillingen, men måtte årlig betale en større avgift for å beholde kallet.

## Referanser


## Eksterne lenker
* Profil på NRKs fylkesleksikon